പ്രത്യുഷ പദ്ധതിയുടെ സ്ക്രീനിംഗ് ടെസ്റ്റ് നവം. 2ന് കാക്കനാട് : 202122 വര്ഷത്തെ നാഷണല് മീന്സ് കം മെറിറ്റ് സ്കോളര്ഷിപ്പ് പരീക്ഷ എഴുതാന് ആഗ്രഹിക്കുന്ന കുട്ടികള്ക്ക് സൗജന്യ പരിശീലനം നല്കുന്ന പ്രത്യുഷ പദ്ധതിയുടെ സ്ക്രീനിംഗ് ടെസ്റ്റ് നവംബര് രണ്ടിന് നടക്കും. അപേക്ഷ നല്കിയിരിക്കുന്ന വിദ്യാര്ത്ഥികള്ക്ക് പഠിക്കുന്ന വിദ്യാലയങ്ങളില് തന്നെ ഓണ്ലൈന് പരീക്ഷയെഴുതാം. പരീക്ഷയെഴുതുന്നവര് പകല് 1.30 ന് സ്കൂളുകളിലെത്തണം. നോഡല് അധ്യാപികയുടെ മേല്നോട്ടത്തിലായിരിക്കും പരീക്ഷ . 1200 വിദ്യാര്ത്ഥികളാണ് അപേക്ഷിച്ചിരിക്കുന്നത്. സ്ക്രീനിംഗ് ടെസ്റ്റില് നിന്നും തിരഞ്ഞെടുക്കുന്ന 300 വിദ്യാര്ത്ഥികള്ക്കാണ് സൗജന്യ പരിശീലനം ലഭിക്കുക. എറണാകുളം ജില്ലാ ഭരണകൂടത്തിന്റെ നേതൃത്വത്തില് ജില്ലയിലെ ഗവണ്മെന്റ് സ്കൂളുകളില് പഠിക്കുന്ന വിദ്യാര്ത്ഥികള്ക്ക് സൗജന്യ പരിശീലനം നല്കി സ്കോളര്ഷിപ്പിന് യോഗ്യരാക്കുക എന്നതാണ് പദ്ധതിയിലൂടെ ലക്ഷ്യമിടുന്നത് . ജില്ലാ ഭരണകൂടത്തിന്റെ മേല്നോട്ടത്തില് എന്സൈന് എന്ന ഏജന്സിയാണ് പദ്ധതി നടപ്പിലാക്കുന്നത്. പെട്രോനെറ്റ് ആവശ്യമായ സാമ്ബത്തിക സഹായം നല്കും. സ്കൂളില് പഠിക്കുന്ന കുട്ടികള്ക്ക് വേണ്ടിയാണ് പദ്ധതി ആവിഷ്കരിച്ചിരിക്കുന്നത്. തിരഞ്ഞെടുക്കുന്നവര്ക്ക് മൂന്ന് മാസത്തെ പരിശീലനമാണ് നല്കുന്നത്. സ്ക്രീനിംഗ് ടെസ്റ്റ് നടത്തുന്നതുമായി ബന്ധപ്പെട്ട അവലോകന യോഗം ജില്ലാ കളക്ടര് ജാഫര് മാലികിന്റെ അധ്യക്ഷതയില് ചേംബറില് ചേര്ന്നു. വിദ്യാഭ്യാസ വകുപ്പ് ഡപ്യൂട്ടി ഡയറക്ടര് ഹണി.ജി. അലക്സാണ്ടര് , പെട്രോനെറ്റ് സീനിയര് മാനേജര് ആശിഷ് ഗുപ്ത, എന്സ്കൂള് സി.ഇ.ഒ മുഹമ്മദ് യാസീന് , ഡയറക്ടര്മാരായ അഹമ്മദ് സാജു, സായ് കൃഷ്ണന് എന്നിവര് സംബന്ധിച്ചു. The post പ്രത്യുഷ പദ്ധതിയുടെ സ്ക്രീനിംഗ് ടെസ്റ്റ് നവം. 2ന് first appeared on MalayalamExpressOnline.